Document ID: /roh_data/filtered/fineweb-2-filterrobots_roh.jsonl.gz/57700

L'administraziun chantunala – ina patruna moderna per collavuraturas motivadas e collavuraturs motivads sco Vus.
tgirunza u tgirunz diplomà per il sectur Permissiuns e surveglianza da las instituziuns sco er Politica da vegliadetgna (80 %)
Uffizi da sanadad
Hofgraben 5
7000 Cuira
La partiziun Permissiuns e surveglianza da las instituziuns elavura dumondas da permissiun d'ospitals, da la Spitex, da chasas da persunas attempadas e da tgira, surveglia questas instituziuns, coordinescha il provediment da la sanadad integrà en il sectur da vegliadetgna e realisescha – ensemen cun la partiziun Promoziun da la sanadad e prevenziun – la politica da vegliadetgna chantunala. Ella paja contribuziuns da prestaziun chantunalas a las instituziuns correspundentas e fa il controlling.
Voss champ d'incumbensas: Entaifer il team «Permissiuns e surveglianza da las instituziuns» elavurais Vus dumondas da permissiuns da manaschi per ospitals e per chasas da persunas attempadas e da tgira, controllais l'observanza da la qualitad e cussegliais las instituziuns en dumondas da permissiun e da qualitad. En collavuraziun cun la partiziun Promoziun da la sanadad e prevenziun realisais Vus il Model directiv chantunal pertutgant la vegliadetgna. Vus essas l'emprima persuna da contact a l'extern ed a l'intern per dumondas da la politica da vegliadetgna.
Voss profil: Vus avais terminà ina scolaziun sco tgirunza u tgirunz dipl. SAS u SSS ed avais experientscha professiunala da plirs onns en il sectur da la tgira da lunga durada. En il cas ideal avais Vus gia fatg experientschas en il sectur da la qualitad. Vus essas ina persuna innovativa, communicativa ed integrativa è lavurais en moda precisa. Vus savais ir enturn cun ils differents partenaris en il sectur da sanadad e cun lur pretensiuns ed essas abla u abel d'elavurar cuminaivlamain soluziuns solidas. Vus avais gia experientschas en lavur da project, avais in flair per dumondas giuridicas ed essas pronta u pront d'As acquistar las enconuschientschas giuridicas necessarias. Bunas enconuschientschas sco er plaschair e segirezza en l'applicaziun dal computer vegnan premess.
Grad d'occupaziun: 80 %
Cumenzament da la lavur: 1. da december 2023 u tenor cunvegna
Lieu da lavur: Cuira
Termin d'annunzia: 8 d'october 2023
Persuna da contact: media chantunala Marina Jamnicki, 081 257 26 46